
DR. 30.11.2010 133 

 
mereka yang sepatutnya kita beri oleh sebab belum ada liputan atau pancaran 
yang dapat sampai ke kawasan itu.  

Itu yang sepatutnya menjadi ukuran kita dalam membahagikan – kerana 
Yang Berhormat Timbalan Menteri tahu sangat masalah ini dan saya telah SMS 
ada maklumat kepada Yang Berhormat Timbalan Menteri minggu lepas. Oleh 
sebab kami telah diberitahu di peringkat pejabat daerah, di Kapit di dalam 
kawasan saya, kawasan yang begitu besar, kita hanya diberi empat unit sahaja 
dan satu lagi kawasan tujuh unit sahaja berbanding dengan kawasan yang 
berdekatan dengan bandar dapat beratus agihan unit.  

 Saya ingat, ini janganlah terjadi. Kalau terjadi nanti, biarlah kita 
mendengar aduan bukan setakat dari rakyat, kami yang mewakili rakyat pun boleh 
menegur, dan saya akan menegur kalau perkara ini menjadi seumpama yang 
telah saya ceritakan, kerana kita sepatutnya adil dalam perkara ini.  

 Oleh itu, saya hendak penjelasan kepada beberapa perkara yang telah 
saya bangkitkan. Sekian, terima kasih. 

 Beberapa Ahli:  [Bangun] 

 Tuan Pengerusi [Datuk Dr. Wan Junaidi bin Tuanku Jaafar]:  Yang 
Berhormat Bakri. 

8.15 mlm. 

 Tuan Er Teck Hwa [Bakri]: Tuan Pengerusi, saya merujuk kepada 
Butiran 130000 – Warisan Negara. Saya ingin minta penjelasan daripada 
kementerian, adakah pemuliharaan dan penyelidikan telah dijalankan di 
perkuburan di Pulau Besar, Melaka?  

 Menurut kajian yang telah dijalankan oleh ahli-ahli arkeologi, terdapat lebih 
daripada 1,000 kubur yang berusia 600 tahun sejak Kesultanan Melayu Melaka. 
Adakah benar tujuh kubur yang dimiliki oleh tujuh orang adik-beradik sudah 
dimusnahkan oleh Kerajaan Negeri Melaka? Apakah sebabnya kubur-kubur ini 
dimusnahkan? Adakah JWN sedar tentang perkara ini? Adakah kementerian akan 
mengadakan projek arkeologi untuk memulihara kubur-kubur tersebut? Adakah 
bangunan SRJK(C) Chung Hwa I yang dibina pada tahun 1923? 

 Tuan Pengerusi, saya telah mendapat jawapan lisan yang agak positif 
daripada Menteri pada 25 November mengenai kesudian kementerian untuk 
membangunkan pembinaan mercu tanda tarian singa untuk mengenang usaha 
tekun Persatuan Singa dan Naga Kun Seng Keng yang telah menjunjung nama 
Malaysia sebagai juara dunia di arena antarabangsa. Tarian singa telah 
diisytiharkan sebagai warisan kebangsaan.  

 Saya ingin Menteri memberitahu tentang jumlah peruntukan dalam 
pembinaan mercu tanda tersebut dalam Bajet 2011, tempoh masa pembinaan, 
pihak yang terlibat dalam projek pembinaan, lokasi yang dicadangkan serta 
rasional pemilihan sesuatu lokasi pembinaan mercu tanda tarian singa. Adalah 
dimaklumkan bahawa kementerian menegaskan bahawa pembinaan mercu tanda 
tersebut hanya boleh dibina di sekitar perkampungan persatuan. Bukankah tarian 
singa sebagai warisan kebangsaan dan dapat memperkenalkan keunikan seni dan 
budaya masyarakat berbilang kaum di negara ini? Jikalau begitu, mengapa 
kementerian mencadangkan membina satu mercu tanda di satu tapak yang 
terletak 10 km dari bandar Muar dan jauh dari jalan raya utama? Sila jelaskan. 

 Tuan Pengerusi, saya ingin menyentuh Butiran 070000 – Filem Negara. 
Saya minta penjelasan daripada kementerian apakah perkembangan Skim Dana 



mereka yang sepatutnya kita beri oleh sebab belum ada liputan atau pancaran yang dapat sampai ke kawasan itu. Itu yang sepatutnya menjadi ukuran kita dalam membahagikan- kerana Yang Berhormat Timbalan Menteri tahu sangat masalah ini dan saya telah SMS ada maklumat kepada Yang Berhormat Timbalan Menteri minggu lepas. Oleh sebab kami telah diberitahu di peringkat pejabat daerah, di Kapit di dalam kawasan saya, kawasan yang begitu besar, kita hanya diberi empat unit sahaja dan satu lagi kawasan tujuh unit sahaja berbanding dengan kawasan yang berdekatan dengan bandar dapat beratus agihan unit. Saya ingat, ini janganlah terjadi. Kalau terjadi nanti, biarlah kita mendengar aduan bukan setakat dari rakyat, kami yang mewakili rakyat pun boleh menegur, dan saya akan menegur kalau perkara ini menjadi seumpama yang telah saya ceritakan, kerana kita sepatutnya adil dalam perkara ini. Oleh itu, saya hendak penjelasan kepada beberapa perkara yang telah saya bangkitkan. Sekian, terima kasih. Beberapa Ahli: [Bangun]. Tuan Pengerusi [Datuk Dr. Wan Junaidi bin Tuanku Jaafar]: Yang Berhormat Bakri. 8.15 mlm. Tuan Er Teck Hwa [Bakri]: Tuan Pengerusi, saya merujuk kepada Butiran 130000- Warisan Negara. Saya ingin minta penjelasan daripada kementerian, adakah pemuliharaan dan penyelidikan telah dijalankan di perkuburan di Pulau Besar, Melaka?. Menurut kajian yang telah dijalankan oleh ahli-ahli arkeologi, terdapat lebih daripada 1,000 kubur yang berusia 600 tahun sejak Kesultanan Melayu Melaka. Adakah benar tujuh kubur yang dimiliki oleh tujuh orang adik-beradik sudah dimusnahkan oleh Kerajaan Negeri Melaka? Apakah sebabnya kubur-kubur ini dimusnahkan? Adakah JWN sedar tentang perkara ini? Adakah kementerian akan mengadakan projek arkeologi untuk memulihara kubur-kubur tersebut? Adakah bangunan SRJK(C) Chung Hwa I yang dibina pada tahun 1923?. Tuan Pengerusi, saya telah mendapat jawapan lisan yang agak positif daripada Menteri pada 25 November mengenai kesudian kementerian untuk membangunkan pembinaan mercu tanda tarian singa untuk mengenang usaha tekun Persatuan Singa dan Naga Kun Seng Keng yang telah menjunjung nama Malaysia sebagai juara dunia di arena antarabangsa. Tarian singa telah diisytiharkan sebagai warisan kebangsaan. Saya ingin Menteri memberitahu tentang jumlah peruntukan dalam pembinaan mercu tanda tersebut dalam Bajet 2011, tempoh masa pembinaan, pihak yang terlibat dalam projek pembinaan, lokasi yang dicadangkan serta rasional pemilihan sesuatu lokasi pembinaan mercu tanda tarian singa. Adalah dimaklumkan bahawa kementerian menegaskan bahawa pembinaan mercu tanda tersebut hanya boleh dibina di sekitar perkampungan persatuan. Bukankah tarian singa sebagai warisan kebangsaan dan dapat memperkenalkan keunikan seni dan budaya masyarakat berbilang kaum di negara ini? Jikalau begitu, mengapa kementerian mencadangkan membina satu mercu tanda di satu tapak yang terletak 10 km dari bandar Muar dan jauh dari jalan raya utama? Sila jelaskan. Tuan Pengerusi, saya ingin menyentuh Butiran 070000- Filem Negara. Saya minta penjelasan daripada kementerian apakah perkembangan Skim Dana.